Diari Oficial de la Generalitat Valenciana


Sumari del DOGV 3086, del 25-09-1997 (1997/905250)

Ajuntament d'Orihuela. Convocatòria de cinc places de guàrdia de la Policia Local.
----------------------------------------------------------------------------------

### Dades del document

Número de DOGV
:   3086

Data del DOGV
:   25-09-1997

Secció del DOGV
:   I. DISPOSICIONS GENERALS

Número del document
:   1997/905250


Data del document
:   08-08-1997

Organisme emissor


Tipus de document
:   Convocatòria

Descriptors 

:   * Orihuela
    * concurs administratiu
    * administració local
    * policia

Ajuntament d'Orihuela. Convocatòria de cinc places de guàrdia de la Policia Local.  
EDICTE  
L'Ajuntament d'Orihuela convoca una oposició per a la provisió en propietat de cinc places de guàrdia de la Policia Local vacants en la plantilla d'aquest Ajuntament, les bases de la qual, aprovades pel Ple Municipal en sessió de 10 de juliol de 1997, es transcriuen íntegres a continuació:  
Bases  
Primera. Objecte de la convocatòria  
És objecte d'aquesta convocatòria la provisió en propietat de cinc places de guàrdia de la Policia Local vacants en la plantilla de funcionaris d'aquest Ajuntament, d'acord amb l'oferta pública d'ocupació per a l'exercici de 1996. D'aquestes, quatre seran proveïdes mitjançant oposició per torn lliure i una mitjançant concurs de mèrits per torn de mobilitat. Les places que no van ser cobertes pel torn de mobilitat incrementaran les que hagen de ser proveïdes per oposició lliure.  
Les places estan classificades en l'escala d'administració especial, subescala de serveis especials, denominació de policia local, enquadrades en l'escala bàsica corresponents al grup D dels establits en l'article 25 de la Llei 30/1984, de 2 d'agost, i 14 de la Llei 2/1990, de Coordinació de la Policia Local.  
Aquestes places estan dotades amb les retribucions bàsiques establides i les complementàries que corresponguen, de conformitat amb la legislació vigent i acords municipals.  
Segon. Publicitat d'aquesta convocatòria i les seues bases  
La convocatòria i les seues bases es publicaran en el Butlletí Oficial de la Província i en el Diari Oficial de la Generalitat Valenciana i es farà pública en el tauler d'anuncis de la corporació una vegada aprovades pel Ple Municipal.  
Un extracte de la convocatòria es publicarà en el Boletín Oficial del Estado.  
Els successius anuncis relatius a la convocatòria es publicaran al tauler d'edictes de l'Ajuntament i, si escau, en el Butlletí Oficial de la Província.  
No serà necessari efectuar notificacions o avisos individuals als opositors sobre el desenvolupament de les proves.  
Tercer. Requisits dels aspirants  
Per a ser admés a la realització de les proves selectives, els aspirants hauran de reunir els següents requisits referits al dia en què acabe el termini d'admissió de sol·licituds.  
Torn lliure  
a) Posseir la nacionalitat espanyola.  
b) Tenir complits 18 anys, sense passar de l'edat de 30 anys. Als sols efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe de policia local i els seus auxiliars.  
c) Estar en possessió del títol de graduat escolar o qualsevol altre títol equivalent o haver complit les condicions per a obtenir-lo en la data que acabe el termini de presentació d'instàncies. L'equivalència haurà de ser reconeguda com a tal per l'administració competent en cada cas concret i degudament acreditada en tal sentit pels aspirants.  
d) Estar en possessió dels permisos de conduir de les classes A-2 i b-2.  
e) Assolir una talla mínima d'1,65 metres per als homes i 1,60 per a les dones.  
f) No patir cap malaltia, ni estar afectats per cap limitació física o psíquica incompatible amb l'exercici de les funcions, o que les impossibilite.  
g) No haver sigut separat, mitjançant expedient disciplinari, del servei de l'estat, de les comunitats autònomes de les entitats locals o de qualsevol altra institució jurídica pública.  
h) No trobar-se inhabilitat per a l'exercici de funcions públiques.  
i) No trobar-se sotmés a causes d'incapacitat o incompatibilitat.  
Torn de mobilitat  
a) Ser funcionari de carrera integrat en la subescala de serveis especials, policia local, de qualsevol dels municipis de la Comunitat Valenciana, amb la categoria que es convoca.  
b) Haver romàs, almenys, dos anys com a funcionari de carrera en el lloc de treball en què es concursa.  
c) Que no falten menys de 10 anys per a l'edat de jubilació forçosa.  
d) Estar en possessió dels permisos de conduir de les classes A-2 i B-2.  
e) No patir cap malaltia, ni estar afectats per cap limitació o psíquica incompatible amb el desenvolupament de les funcions, o que les impossibilite.  
f) No trobar-se suspés en ferm, ni inhabilitat per a l'exercici de funcions públiques.  
g) No trobar-se sotmés a causes d'incapacitat o incompatibilitat.  
h) Estar en possessió del títol de graduat escolar o equivalent, o en les condicions per a obtenir-lo en la data d'acabament del termini de presentació d'instàncies.  
Cuarta.. Sol·licituds  
Drets d'examen  
Les instàncies en què se sol·licite prendre part en les proves selectives convocades es dirigiran a l'alcalde president de l'Ajuntament d'Orihuela, acompanyades del justificant d'haver ingressat en la tresoreria municipal la quantitat de 1.500 pessetes en concepte de drets d'examen.  
Termini  
Les instàncies es presentaran dins del termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado, en el Registre General d'aquest Ajuntament o en qualsevol de les formes establides en l'article 38 de la de Règim Jurídic de les Administracions Públiques i del Procediment Administratiu Comú.  
Condicions  
Els sol·licitants declaren en la instància que reuneixen totes les condicions exigides en aquestes bases referides a la data en què acabe el termini de presentació d'instàncies i que es comprometen a prestar jurament o promesa establits en el Reial Decret 707/1979, de 5 d'abril, en l'article 31.c del Decret Legislatiu de 20 de març de 1991, pel qual s'aprova el Text Refós de la Llei de la Funció Pública Valenciana. En la instància caldrà indicar si s'hi concorre per torn lliure o concurs de mèrits per torn de mobilitat.  
Mèrits per torn de mobilitat  
Aquells que opten pel torn de mobilitat, hauran de presentar la documentació acreditativa dels mèrits al·legats, mitjançant l'original d'aquesta o còpia compulsada. Aquesta documentació haurà d'adjuntar-se a la instància. No es tindrà en compte cap mèrit que no s'acredite en aquest moment.  
Cinquena. Admissió d'aspirants  
Acabat el termini de presentació d'instàncies, l'alcalde president dictarà una resolució per la qual es declararà aprovada la llista provisional d'admesos i exclosos que es farà pública en el Butlletí Oficial de la Província i al tauler d'anuncis de la corporació; es concedirà un termini de 10 dies hàbils per a reclamacions.  
Aquestes reclamacions, si n'hi ha, seran acceptades o rebutjades en la resolució per la qual s'aprove la llista definitiva i aquesta resolució es farà pública, així mateix, en els llocs abans esmentats.  
Això s'entén sense perjudici del que es disposa en l'article 71 de la de Règim Jurídic de les Administracions Públiques i del Procediment Administratiu Comú, pel que fa a l'esmena de defectes.  
Sisena. Tribunal qualificador  
El tribunal qualificador, tant per a les proves convocades per torn lliure com del concurs per torn de mobilitat, estarà compost pels següents membres:  
- President: el de la corporació o membre d'aquesta en qui delegue.  
- Vocals:  
· Un representant del professorat oficial, designat per l'Institut Valencià de Seguretat Pública.  
· Un representant de l'administració de la Generalitat Valenciana.  
· El cap de la Policia Local d'aquest Ajuntament. Si no n'hi ha, un funcionari de la corporació d'igual o superior categoria.  
· El regidor delegat de personal.  
· Dos representants dels funcionaris, designats per la Junta de Personal.  
· Un funcionari designat pel president de la corporació.  
- Secretari: el de la corporació o funcionari en qui delegue, que actuarà, a més, com a vocal.  
La designació dels membres del tribunal inclourà la dels respectius suplents.  
El tribunal podrà disposar la incorporació al seus treballs d'assessors especialistes quan les característiques o la dificultat de la prova així ho requerisquen, que col·laboraran amb el tribunal i tindran veu però no vot.  
La designació dels membres del tribunal, titulars i suplents, es farà pública en el Boletín Oficial del Estado i al tauler d'edictes de la casa consistorial, amb la llista definitiva d'admesos i exclosos.  
Abstenció i recusació  
Les persones proposades o designades per a actuar com a membres del tribunal hauran d'abstenir-se de formar part d'aquest quan concórreguen les circumstàncies previstes en l'article 28 de la de Règim Jurídic de les Administracions Públiques i del Procediment Administratiu Comú, s'abstindran d'intervenir i notificaran aquesta circumstància a l'Alcaldia Presidència.  
No podran formar part dels tribunals els qui en els cinc anys anteriors a la publicació d'aquesta convocatòria, hagueren realitzat tasques de preparació d'aspirants a proves selectives d'accés a l'administració pública.  
Constitució i actuació  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut ordre en aquestes en tot allò no previst en aquestes bases, i per a l'adequada interpretació d'aquestes.  
Entre aquestes facultats s'inclouen la de desqualificar els aspirants i, en conseqüència, no puntuar-ne les proves, quan aquells vulneren les lleis o les bases de la convocatòria o el seu comportament supose un abús.  
Si una vegada constituït el tribunal i iniciada la sessió, se n'absenta el president, aquest designarà d'entre els vocals concurrents, el qui el substituirà durant l'absència.  
En els supòsits en què, una vegada iniciades les proves de l'oposició o les qualificacions dels mèrits del concurs, els membres dels tribunals qualificadors cessen en els càrrecs en virtut dels quals van ser nomenats per a constituir parts dels dits tribunals, continuaran exercint les seues funcions llevat que hi haja incompatibilitat legal a l'efecte, fins que acabe totalment el procediment selectiu de què es tracte. Si, per qualsevol motiu i amb independència de les responsabilitats en què incórreguen, no pot o no vol continuar un nombre de membres del tribunal tal que impedeix la continuació reglamentària del procediment selectiu, per falta dels titulars o suplents necessaris, es consideraran vàlides les actuacions anteriors i, després dels tràmits reglamentaris corresponents, es designaran els substituts dels que hagen cessat i, posteriorment, es realitzaran les actuacions que falten fins a l'acabament de l'esmentat procediment selectiu, excepte incompatibilitat legal a l'efecte.  
De cada sessió, el secretari n'estendrà una acta on es faran constar les qualificacions dels exercicis, l'avaluació individualitzada dels mèrits de cada aspirant, en cas de concurs, i també les incidències i les votacions que es produïsquen.  
El tribunal no podrà aprovar ni declarar que han superat les proves un nombre d'aspirants superior al de places convocades.  
Als membres del tribunal que concórreguen a les sessions d'aquest i també als possibles assessors especialistes se'ls pagaran indemnitzacions per assistències i, quan siga procedent, per dietes i despeses de viatge, en les quantitats establides en el Reial Decret 236/1988, de 4 de març (BOE núm. 47, de 23 de febrer de 1991) o en la disposició aplicable en el moment de la realització de les proves selectives. En els supòsits en què es produïsquen substitucions, no es meritaran indemnitzacions en quantia superior a les hauria correspost si aquelles no s'hagueren produït.  
Setena. Començament i desenvolupament de les proves selectives  
Amb la llista definitiva d'aspirants admesos i exclosos es publicarà en el Butlletí Oficial de la Província amb una antelació mínima de 15 dies, el lloc, l'hora i la data del començament de les proves prèvies.  
El començament de la resta dels exercicis s'anunciarà al tauler d'edictes de l'Ajuntament. Haurà de transcórrer entre la realització d'un i altre un termini mínim de 72 hores i s'haurà de fer públic l'anunci de començament amb una antelació mínima de 24 hores.  
Després de la sol·licitud unànime dels aspirants, el tribunal podrà reduir els termini indicats en els paràgrafs anteriors.  
El tribunal podrà requerir en qualsevol moment els aspirants que acrediten la seua identitat, per a la qual cosa hauran de concórrer a les proves amb un document oficial que permeta l'esmentada identificació.  
Els aspirants seran convocats per a cada prova selectiva en crida única. La no-presentació a qualsevol dels exercicis en el moment de ser cridat comporta automàticament que decau en els drets a participar en aquest exercici i en els successius i, en conseqüència, quedarà exclòs del procés selectiu.  
No obstant això, en els supòsits de casos fortuïts o força major que hagen impedit la presentació dels aspirants en el moment previst, sempre que estiga degudament justificat i així ho aprecie el tribunal, es podrà examinar discrecionalment els aspirants que no van comparéixer quan van ser cridats, sempre que no haja acabat la prova corresponent, ni s'entorpisca el desenvolupament de la convocatòria, amb perjudici per a l'interés general o de tercers.  
L'ordre d'actuació dels aspirants en aquells exercicis o proves que no permeten l'actuació simultània de tots ells s'iniciarà alfabèticament pel primer de la lletra que resulte determinada en el sorteig que es faça a aquest efecte.  
Abans de la realització de les proves de la fase d'oposició per torn lliure, s'haurà realitzat i resolt el concurs corresponent al torn de mobilitat.  
Vuitena. Procediment de selecció  
Oposició per torn lliure  
Les proves selectives corresponents a les places d'oposició per torn lliure consistiran en una fase prèvia de proves psicotècniques i de reconeixement mèdic; una fase d'oposició, consistent en tres exercicis, un curs formatiu i un període de pràctiques.  
A) Fase prèvia: proves psicotècniques i reconeixement mèdic.  
- Proves psicotècniques:  
Consistiran en la realització d'un exercici o prova psicotècnica aptitudinal i de personalitat proposat pel tribunal i ajustat al barem que figura com a annex A d'aquest convocatòria.  
Aquesta prova es qualificarà com a apte i no apte i tindrà caràcter eliminatori.  
El temps màxim, el fixarà el tribunal en funció de la prova que es realitzarà.  
- Reconeixement mèdic:  
A aquesta prova hauran de comparéixer els aspirants amb un certificat mèdic que haurà de ser expedit per la Direcció Territorial de Sanitat i en el qual caldrà fer constar expressament si superen o no el reconeixement mèdic preceptiu que figura com a annex B d'aquesta convocatòria, amb l'especificació, a més, de la talla de l'aspirant.  
Aquesta prova es qualificarà d'apte o no apte i tindrà caràcter eliminatori.  
B) Fase d'oposició: prova d'aptitud física i exercicis teòrics.  
- Primer exercici: de caràcter obligatori i eliminatori.  
Proves d'aptitud física:  
Consistirà a superar proves d'aptitud física que posen de manifest la capacitat per a l'exercici de lloc de treball i el contingut de les quals i marques mínimes seran, almenys, els següents:  
1. Escalada de corda amb presa de peus: homes, 4 metres; dones, 3 metres.  
2. Salt de llargada amb correguda d'impuls: homes, 4 metres; dones, 3,80 metres.  
3. Salt d'alçada: homes, 1,10 metres; dones, 1 metre.  
4. Carrera de velocitat en 60 metres: homes, 10 segons; dones, 12 segons.  
5. Carrera de resistència en 1.000 metres: homes, 4 minuts; dones, 4 minuts i 10 segons.  
La qualificació d'aquest exercici, que haurà d'efectuar-se com a màxim en tres intents, serà d'apte o no apte, sent necessari superar com a mínim, quatre de les proves per a ser qualificat com a apte.  
L'Ajuntament declina tota la responsabilitat pels accidents o lesions que pogueren produir-se els aspirants com a conseqüència de l'actuació d'aquests en aquestes proves.  
- Segon exercici: de caràcter obligatori i eliminatori.  
Consistirà a redactar, durant un temps màxim de tres hores, quatre temes elegits per sorteig, un de cadascun dels grups primer a quart, ambdós inclosos, que componen el temari que figura al final d'aquesta convocatòria. Aquests temes seran llegits pels aspirants en sessió pública davant el tribunal, que podrà formular les preguntes o aclariments que sobre aquests jutge oportuns. Es valoraran la claredat d'idees, la facilitat d'expressió verbal i el coneixement sobre els temes exposats.  
- Tercer exercici: de caràcter obligatori i eliminatori.  
Consistirà en l'exposició per escrit d'un tema dels que componen el grup cinqué, en un temps màxim de 60 minuts. En aquest exercici es valoraran els coneixements exposats, la claredat d'exposició, netedat, redacció i ortografia.  
C) Fase de formació; curs selectiu i període pràctic.  
El tribunal formularà una proposta a la corporació dels aspirants que, havent superat les proves selectives i després de la presentació de la documentació exigida per les bases de la convocatòria, hagen d'incorporar-se a l'Institut Valencià de Seguretat Pública per a seguir el curs de contingut de contingut teoricopràctic integrat per dues fases, una de formació i selecció en l'Institut Valencià de Seguretat Pública, amb una duració de quatre mesos, i una altra, una vegada superada l'anterior, de pràctiques en l'Ajuntament d'Orihuela, amb una duració de dos mesos.  
Acabat el curs teoricopràctic, l'Institut Valencià de Seguretat Pública comunicarà a l'òrgan competent de la corporació, la relació d'aspirants que hagen superat l'esmentat curs, amb indicació de la puntuació o qualificació obtinguda a l'efecte del nomenament com a funcionari de carrera.  
En cada convocatòria els aspirants que no superen el curs teoricopràctic podran incorporar-se al curs immediat posterior. Si no superen aquest segon curs quedaran definitivament decaiguts en el dret de reserva.  
Per a la realització del curs teoricopràctic, els aspirants seran nomenats funcionaris en pràctiques després de la presentació de la corresponent documentació i percebran, a càrrec d'aquesta corporació, les retribucions que els corresponguen.  
La qualificació del període de pràctiques correspondrà a l'Institut Valencià de Seguretat Pública. La valoració es farà sobre la base de criteris objectius que faran referència a l'assimilació dels coneixements impartits, responsabilitat, dedicació i tots els aspectes de l'actuació de l'aspirant que siguen necessaris per a valorar la capacitat per a una adequada prestació de les funcions atribuïdes al lloc.  
Concurs de mèrits per torn de mobilitat  
El concurs per a cobrir les places pel torn de mobilitat s'ajustarà a les següents normes:  
A) Els mèrits al·legats i qualsevol altra dada hauran d'estar referits a la data d'acabament del termini de presentació d'instàncies.  
B) Una vegada transcorregut el termini de presentació d'instàncies, aquestes seran vinculants per al peticionari i els destins adjudicats seran vinculants, llevat que abans d'acabar el termini de presa de possessió s'haguera obtingut una altre destí de convocatòria pública, en el qual cas caldrà comunicar aquesta circumstància a l'ajuntament que convoca la plaça oferida i adjudicada.  
C) En qualsevol moment del procés d'adjudicació podrà demanar-se formalment als interessats els aclariments o, si escau, la documentació addicional que s'estime necessària per a la comprovació dels mèrits, requisits o dades al·legades, així com aquells altres que es consideren necessaris per a una correcta valoració.  
Proves prèvies  
Consistirà en la realització d'un exercici o prova psicotècnica aptitudinal i de personalitat proposada pel tribunal i ajustada al barem que figura com a annex A d'aquesta convocatòria.  
Aquesta prova es qualificarà com a apte i no apte i tindrà caràcter eliminatori i obligatori.  
El temps màxim, el fixarà el tribunal en funció de la prova que s'ha de realitzar.  
Els aspirants hauran d'aportar al tribunal un certificat mèdic expedit per la direcció territorial de Sanitat, relatiu a si superen o no el reconeixement mèdic preceptiu que figura com a annex C d'aquesta convocatòria.  
Aquesta prova es qualificarà com a apte o no apte i tindrà caràcter eliminatori.  
La valoració dels mèrits s'ajustarà a les següents regles:  
1. Legislació aplicable.  
Serà la prevista en el Reial Decret 28/1990, de 15 de gener, Reglament General de Provisió de Llocs de Treball i Formació Professional dels Funcionaris Civils de l'Administració de l'Estat, d'aplicació supletòria en l'administració local; allò previst en el Decret 117/1991, de 26 de juny, del Consell de la Generalitat Valenciana, pel qual s'aprova el barem general d'aplicació als concursos de mèrits per a la provisió de llocs de treball i, així mateix, el que es disposa en la Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana.  
2. Titulació acadèmica.  
Fins a un màxim de 15 punts.  
Es valoraran les titulacions acadèmiques acreditades pels concursants que siguen superiors a les se'ls van exigir per a accedir a l'escala i categoria a què pertanyen de conformitat amb la següent escala:  
a) Grup A  
· Doctor: 8 punts.  
· Llicenciat o equivalent: 6 punts.  
b) Grup B (diplomat universitari o equivalent): 5 punts.  
c) Grup C (Batxillerat, Formació Professional de 2.n grau, accés a la universitat per a majors de 25 anys o equivalent): 3 punts.  
- Altres titulacions:  
· Diplomat superior en Criminologia: 4 punts.  
· Títol de Criminologia (3 anys): 3 punts.  
No es valoraran coma mèrits aquelles titulacions que figuren com a requisits per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat només se'n computarà una.  
3. Grau personal.  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:  
a) Per posseir un grau personal superior al nivell del lloc sol·licitat: 3 punts.  
b) Per posseir un grau personal igual al nivell del lloc sol·licitat: 2 punts.  
c) Per posseir un grau personal inferior al nivell del lloc sol·licitat: 1 punt.  
4. Antiguitat.  
Fins a un màxim de 20 punts.  
· Per cada any d'antiguitat en la mateixa escala i categoria de la policia local o superior: 1,50 punts.  
· Per cada any d'antiguitat i categoria inferior a la policia local: 1 punt.  
· Per cada any d'antiguitat prestat en qualsevol administració pública: 0,50 punts per any complet, fins a un màxim de 10 punts.  
5. Altres mèrits.  
Fins a un màxim de 15 punts.  
Coneixement del valencià acreditat amb un certificat oficial de la Junta Qualificadora de Coneixements de Valencià:  
- Coneixement oral: 0,75 punts.  
- Certificat de grau elemental: 1,25 punts.  
- Certificat de grau mitjà: 2,50 punts.  
- Certificat de grau superior: 3,00 punts.  
Coneixement d'un o més idiomes acreditats documentalment, mitjançant un certificat expedit per una facultat o escola oficial reconeguda: 3 punts per cada un.  
6. Cursos organitzats per l'Institut Valencià de Seguretat Pública (IVASP) o altres organismes anàlegs: fins a un màxim de 50 punts.  
Per realització de cursos organitzats pel Ministeri de l'Interior ( o altres ministeris, relacionats amb la funció policial i ajustats al següent barem), l'IVASP o altre organisme anàleg o en escoles de policia de les corporacions locals i reconeguts per l'IVASP, ajustats al següent barem:  
 Diploma Certificat Certif. aprof.  
Nombre d'hores d'assistència d'aprofitam. excel.lent  
De 20 a 50 h 0,5 1 2  
De 51 a 100 h 1 2 4  
De 101 a 150 h 2 3 6  
De 151 a 200 h 3 4 8  
De 201 a 250 h 4 5 10  
Més de 250 h 5 7 14  
Quan es tracte de cursos de duració inferior a la mínima abans esmentada la puntuació d'aquests es determinarà per la suma del còmput d'hores i/o assistència d'aquests. En el cas d'haver impartit hores coma professor en els cursos, es puntuaran amb el barem corresponent al certificat d'aprofitament d'acord amb les hores impartides.  
Els cursos bàsics de formació inicial i els cursos de capacitació no seran objecte de puntuació.  
Els cursos idèntics realitzats dues vegades en un termini inferior a cinc anys només es puntuaran una vegada.  
Els cursos de dispensa en un grau del requisit de titulació es puntuaran com a cursos amb certificat d'aprofitament o d'aprofitament excel·lent segons els casos, no seran puntuables si ja es van tenir en compte a l'efecte de titulació acadèmica per a promoció interna.  
7. Així mateix, es valoraran els coneixements en administració i gestió de recursos humans i informàtica. De la mateixa manera, es valoraran els títols de socorrista aquàtic, primers auxilis, curs de submarinisme, arts marcials, defensa personal i altres, degudament acreditats i lliurement apreciats pel tribunal qualificador. Publicacions, conferències, seminaris, felicitacions, etc. La puntuació màxima total d'aquest apartat no podrà superar els 4 punts.  
8. Entrevista personal.  
Es realitzarà davant el tribunal qualificador i es valorarà fins a un màxim de 3 punts, amb el següent contingut i puntuació:  
A) Coneixement del terme municipal, carrers, organització i administració municipal i altres de particular interés per a la població local de l'ajuntament convocador: 3 punts.  
B) Valoració i comprovació de l'aptitud, eficàcia, iniciativa i experiència professional del concursant en activitats anteriors: fins a un màxim de 6 punts.  
Seran citats per a realitzar l'entrevista mitjançant la convocatòria corresponent i amb la menció expressa de les puntuacions assolides, aquells aspirants la puntuació dels quals sumats els mèrits amb el màxim possible de l'entrevista assolisquen com a mínim 15 punts.  
La valoració dels mèrits que faça el tribunal qualificador, es publicarà al tauler d'anuncis del lloc on s'haja fet l'entrevista i, en tot cas, al tauler d'anuncis d'aquest Ajuntament.  
Novena. Qualificació de les proves selectives  
1. Qualificació dels exercicis de la fase d'oposició (torn lliure)  
Els exercicis segon i tercer establits en les presents bases, seran puntuats fins a un màxim de 10 punts. Serà necessari assolir un mínim de 5 punts per a realitzar el següent exercici, llevat dels exercicis en què es valores exclusivament l'aptitud.  
Les puntuacions que atorgue el tribunal a cada aspirant es computaran calculant la mitjana aritmètica de les qualificacions emeses per tots els membres.  
A la puntuació total obtinguda en la fase d'oposició, s'hi sumarà l'assolida en el curs teoricopràctic i la suma final i definitiva que resulte servirà per a establir l'ordre en què queden els aspirants com a funcionaris de carrera. Es consideraran aprovats, d'entre els aspirants que han superat les proves, aquells que hagen obtingut major puntuació.  
2. Qualificació del concurs de mèrits (torn de mobilitat).  
L'ordre de prioritat per a l'adjudicació de les places convocades estarà determinat per la major puntuació total obtinguda a la vista dels mèrits al·legats. En cas d'empat s'acudirà a dirimir-lo a la major puntuació dels cursos realitzats. En cas de persistir l'empat, s'acudirà a la data de naixement, i s'adjudicarà la plaça al sol·licitant de major edat.  
Les places no cobertes per aquest procediment incrementaran les places de guàrdia de la policia local del torn lliure.  
Deu. Llista i proposta d'aprovats del tribunal  
Acabades les proves selectives, el tribunal farà pública en el lloc o llocs de realització de l'últim exercici o en aquells altres que estime oportuns la relació d'aspirants aprovats per ordre de puntuació final obtinguda, en nombre no superior al de places convocades, tant en el torn lliure com en torn de mobilitat. D'acord amb aquesta llista, s'elevarà a l'òrgan competent, a més de l'acta de l'última sessió, la proposta de nomenament dels aspirants aprovats.  
Onze. Presentació de documents  
Els aspirants proposats pel tribunal, perquè han superat les proves selectives, presentaran en el Registre General de l'Ajuntament, en el termini de 20 dies naturals, comptats a partir de l'endemà de la publicació de la llista d'aprovats, els següents documents acreditatius que posseeixen les condicions de capacitat i els requisits exigits en les bases:  
a) Fotocòpia del document nacional d'identitat, que presentaran els interessats en original per a la compulsa.  
b) Còpia autenticada o fotocòpia (en aquest cas es presentarà amb l'original, per a compulsa) del títol exigit o justificant d'haver pagat els drets per a l'expedició, sense perjudici de la posterior presentació, exigible segons la corresponent convocatòria.  
c) Fotocòpia compulsada dels permisos de conducció A-2 i B-2, o justificant d'haver-ne pagat els drets per a l'expedició, sense perjudici de la posterior presentació.  
d) Declaració prestada sota jurament o promesa de no haver sigut expulsat o separat mitjançant expedient disciplinari del servei de cap de les administracions públiques, ni inhabilitat per a l'exercici de funcions públics, així com no trobar-se incapacitat ni en situació d'incompatibilitat per a ocupar la plaça de què es tracte.  
e) Certificat expedit pel Ministeri de Justícia en què s'acredite que no es troba complint la pena d'inhabilitació.  
f) A més, hauran de presentar un certificat mèdic de no patir cap malaltia o limitació física o psíquica que impedisca, impossibilite o siga incompatibe amb l'exercici de les funcions, expedit per la Direcció Territorial de Sanitat.  
Si l'aspirant té la condició de funcionari de carrera, no necessitarà acreditar documentalment aquells requisits i condicions ja demostrats per a obtenir el seu nomenament anterior, i haurà de presentar l'original o fotocòpia compulsada del nomenament com a funcionari de carrera i el títol acadèmic exigit.  
Els que dins del termini indicat i llevat dels casos de força major, no presenten la documentació o no reunisquen els requisits exigits, no podran ser nomenats, i quedaran anul·lades totes les seues actuacions, sense perjudici de la responsabilitat en què hagen pogut incórrer per haver comés falsedat en la instància presentada per a prendre part en la convocatòria.  
En aquest cas, la proposta es considerarà feta a favor del següent aspirant en ordre decreixent de puntuacions, sempre que haja superat la totalitat de les proves.  
Dotze. Nomenament, presa de possessió i prestació de jurament o promesa  
1. Torn lliure.  
Els aspirants que superen el curs teoricopràctic, seran nomenats funcionaris de carrera i hauran de prendre possessió del càrrec en el termini de 30 dies a comptar de l'endemà de la notificació del nomenament.  
Els que, sense causa justificada, no prenguen possessió dins del termini assenyalat, perdran tots els drets derivats de la superació de les proves selectives i del subsegüent nomenament conferit.  
En l'acte de la presa de possessió, els funcionaris nomenats hauran de prestar jurament o promesa de conformitat amb la fórmula prevista en l'article 31.c del Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i en el Reial Decret 707/1979, de 5 d'abril.  
2. Torn de mobilitat.  
Presentada la documentació exigida i efectuat el nomenament com a guàrdia de la Policia Local del l'Ajuntament d'Orihuela, hauran de prendre possessió de la plaça en el termini d'un mes a comptar de l'endemà d'aquest nomenament.  
El cessament en la corporació de la qual prové s'haurà d'efectuar dins dels tres dies hàbils següents a la data de nomenament.  
El còmput del termini per al cessament s'iniciarà quan acaben els permisos o llicències que, si s'escau, hagen sigut concedits als interessats. El policia local que haja cursat la sol·licitud per al concurs de mobilitat, estarà obligat a donar trasllat per escrit dels esmentats permisos o llicències a l'ajuntament convocador, i aquest podrà acordar la suspensió del gaudi d'aquests. L'Ajuntament de procedència del policia local podrà prorrogar-hi el seu cessament per necessitats del servei per un període de temps no superior a 20 dies hàbils, comunicant aquesta pròrroga a l'ajuntament convocador.  
Tretze. Incompatibilitats  
Els aspirants proposats quedaran subjecte, si escau, al compliment de les prescripcions contingudes en la Llei 53/1984, de 26 de desembre, sobre incompatibilitats en el sector públic, i la resta de la normativa aplicable.  
Catorze. Impugnació de la convocatòria  
Contra aquestes bases, que exhaureixen la via administrativa, s'hi podrà interposar, davant la Sala del Tribunal Superior de Justícia de la Comunitat Valenciana, el recurs contenciós administratiu regulat en la Llei de la Jurisdicció Contenciosa Administrativa, de 27 de desembre de 1956, en el termini de dos mesos comptats a partir de l'endemà de l'última publicació oficial d'aquestes, segons l'article 58 de la mencionada llei, o qualsevol altre recurs que estimen procedent.  
La interposició del recurs contenciós administratiu, si escau, i segons el que es disposa en l'article 110.3 de la de Règim Jurídic de les Administracions Públiques i del Procediment Administratiu Comú, de 26 de novembre de 1994, requerirà comunicació a l'òrgan que va dictar l'acte impugnat.  
Quinze. Recursos i reclamacions contra els actes dels tribunals qualificadors  
Contra la proposta final d'aspirants aprovats i, en general, contra la resta d'actes de tràmit del tribunal qualificador, els interessats podran presentar impugnacions, reclamacions i formular les al·legacions que estimen pertinents en els casos i en la forma establida en la llei de procediment administratiu.  
Setze. Legislació aplicable  
En tot allò no previst en aquestes bases regirà allò que estableixen els preceptes següents:  
- Llei 7/1985, de 2 d'abril, Reguladora de les Bases de Règim Local.  
- Preceptes bàsics i no bàsics del RDL 781/1986, de 18 d'abril, i de la Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per la Llei 23/1988.  
- Preceptes bàsics i no bàsics del Reial Decret 896/1991, de 7 de juny.  
- Reial Decret 364/1995, de 10 de març, pel qual s'aprova el Reglament General d'Ingressos del Personal al Servei de l'Administració de l'Estat.  
- Decret Legislatiu de 20 de març de 1991, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana.  
- Decret 152/1991, de 29 d'agost, Decret 11/1996, de 16 de gener, i Decret 254/1993, de 30 de desembre, del Consell de la Generalitat Valenciana, pels quals s'estableixen les bases i els criteris uniformes per a la selecció, formació, promoció i mobilitat dels policies locals.  
- Llei 30/1992, de Règim Jurídic de les Administracions Públiques i del Procediment Administratiu Comú.  
- La resta de disposicions reglamentàries sobre la matèria.  
ANNEX A  
Barem per al reconeixement psicotècnic de torn lliure i mobilitat, segons l'annex 3 de l'Ordre de 5 de desembre de 1994 de la Conselleria d'Administració Pública.  
Descripció dels factors que s'han de mesurar en el procés de selecció:  
I. Aptituds mentals  
- Raonament verbal.  
Com el seu nom indica, constitueix una mesura de l'aptitud per a comprendre conceptes expressats a través de la paraula. Aprecia més la capacitat per a abstraure, generalitzar i pensar de manera constructiva.  
Constitueix un valuós índex del nivell ocupacional al qual un subjecte pot aspirar, atés que en moltes tasques hi ha una relació positiva entre el nivell de responsabilitat que té assignat i el grau de profunditat amb què han de ser compreses les idees expressades verbalment.  
- Raonament abstracte.  
Intenta apreciar l'agilitat mental amb formes no verbals, atés que l'habilitat per a raonar amb paraules no é idèntica a l'habilitat per a raonar amb figures, el test de raonament abstracte no substitueix adequadament el raonament verbal però pot servir com a element de confrontació.  
- Rapidesa i precisió perceptiva.  
És una anàlisi ràpida de situacions complexes, ideat per a mesurar la rapidesa de respostes en tasques de tipus perceptiu.  
- Atenció i resistència a la fatiga.  
És una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o capacitat per a concentrar-se en tasques la principal característica de les quals és la rapidesa perceptiva, junt amb l'atenció continuada.  
-Agilitat mental.  
Capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.  
- Memòria visual.  
Capacitat per a recordar situacions a través del sentit de la vista.  
II. Personalitat.  
- Sentir de la disciplina i de l'autoritat.  
Conformitat davant les normes i demandes dels superiors. Persona que sol ser sòbria i digna de confiança, així com dominada pel sentit del deure, perseverant, responsable i organitzada.  
- Sentit de la iniciativa.  
Persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.  
- Seguretat en si mateix. Fermesa personal.  
- Capacitat pràctica i realista.  
La confiança en si mateix i la capacitat per a tractar amb coses és madura i poc ansiosa; és flexible i segura.  
- Desenvolupament de conductes cooperatives.  
- Capacitat d'integració en el grup.  
Grau en què les persones s'ajuden entre si i es mostren amables amb els companys.  
Persona adaptable, animosa, interessada pels altres.  
Bona col·laboradora amb el treball de grup.  
- Autocontrol dels impulsos i emocions.  
Persona amb molt control de les seues emocions i de la seua conducta en general. Curosa i oberta al fet social. Evidencia el que comunament es coneix coma «respecte a si mateix», té en compte la reputació social.  
- Serenitat.  
Persona assossegada, relaxada i tranquil·la.  
Capacitat empàtica i de maneig de la relació interpersonal.  
Persona socialment desimbolta, no inhibida, amb bona capacitat per a aconseguir i mantenir contactes personals.  
- Neutralitat efectiva en l'exercici professional.  
Persona responsable i organitzada, les seues metes es troben dins de la normativa social. Fa allò que socialment és correcte seguint estrictament les normes. Fent allò que és acceptat i idoni.  
- Capacitat d'automotivació.  
Capacitat de sentir-se satisfet pel que fa a la seua ocupació. Grau en què una persona es preocupa per la seua activitat i s'hi lliura.  
· Característiques del test aptitudinal: puntuacions decils.  
Nivells uniformes T. lliure T. mobilitat  
Raonament verbal 4 punts 3,5 punts  
Raonament abstracte 3,5 punts 3 punts  
Rapidesa i precisió perceptiva 4 punts 3,5 punts  
Atenció i resistència a la fatiga 4 punts 3,5 punts  
Agilitat mental 3,5 punts 3 punts  
Memòria visual 4 punts 3,5 punts  
· Característiques de la valoració actitudinal.  
Per a l'avaluació de les proves actitudinals són factors preferents que cal tenir en compte, d'acord amb l'ordre d'importància que a continuació s'indica, els següents:  
1. Autocontrol.  
2. Serenitat.  
3. Capacitat empàtica i maneig de les relacions interpersonals.  
4. Sentit de la disciplina i de l'autoritat.  
5. Desenvolupament de conductes cooperatives i capacitat d'integració.  
6. Seguretat i fermesa personal.  
7. Sentit de la iniciativa.  
8. Neutralitat professional.  
9. Qualsevol altra d'anàloga significació als anteriorment esmentats.  
A més, caldrà realitzar-se una anàlisi global de l'estructura de la personalitat, i en cas de no ajustar-se al perfil establit, si el tècnic i el tribunal consideren oportú abans de l'eliminació de l'opositor, aquestes proves hauran de contrastar-se mitjançant entrevista.  
La qualificació dels exercicis psicotècnics serà d'apte o no apte, havent de superar com a mínim l'aspirant en el cas dels factors aptitudinals quatre dels sis factors a mesurar, havent de superar en tots els casos el factor d'agilitat mental.  
ANNEX B  
Quadre d'exclusions mèdiques per al torn lliure, segons l'Ordre de 5 de desembre de 1994 de la Conselleria d'Administració Pública  
Seran causes d'exclusió dels aspirants o de declaració d'incapacitat:  
1. Obesitat o primesa superior al 25% del pes ideal, calcular segons la fórmula PI=0,75 (talla en cm 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.  
2. Malalties o lesions agudes, actives en el moment del reconeixement, que puguen produir seqüeles capaces de dificultar o impedir l'exercici de les funcions pròpies del càrrec.  
3. Ulls i visió.  
3.1 Agudesa visual sense correcció inferior als dos terços de la visió normal en ambdós ulls.  
3.2 Despreniment de retina.  
3.3 Estrabisme.  
3.4 Hemianòpsies.  
3.5 Discromatòpsies.  
3.6 Qualsevol altre procés patològic que, segons el parer del tribunal mèdic, dificulte de manera important l'agudesa visual.  
4. Oïda i audició.  
4.1 Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.  
5. Aparell locomotor.  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, segons el parer del tribunal mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular, defecte de la columna vertebral i altres processos ossis, musculars i articulars).  
6. Aparell digestiu.  
Qualsevol procés digestiu que. segons el parer del tribunal mèdic, dificulte l'exercici del lloc de treball.  
7. Aparell cardiovascular.  
Hipertensió arterial de qualsevol causa, no havent de superar les xifres en repòs dels 160 mmHg en pressió sistòlica i els 90 mmHG en pressió diastòlica; varius o insuficiència venosa perifèrica, així com, qualsevol altra patologia o lesió vascular que, segons el parer del tribunal mèdic, puga limitar l'exercici del lloc de treball.  
Segons el parer del tribunal es podrà repetir la prova quan hi concórreguen circumstàncies que així ho aconsellen.  
8. Aparell respiratori.  
L'asma bronquial, la broncopatia crònica obstructiva, el pneumotòrax espontani (en més d'una ocasió), la tuberculosi pulmonar activa i altres processos de l'aparell respiratori, que dificulten l'exercici del seu treball.  
9. Sistema nerviós.  
Epilèpsia, depressió, psicosi, tremolor de qualsevol mena, alcoholisme, toxicomanies i altres processos patològics que dificulten l'exercici de la seua funció.  
10. Pell i fànera.  
Cicatrius que produïsquen limitació funcional i altres processos que dificulten o limiten l'exercici de la seua funció.  
11. Altres processos patològics.  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, segons el parer del tribunal mèdic, limite o incapacite per al desenvolupament del seu treball.  
ANNEX C  
Quadre d'exclusions mèdiques per al torn de mobilitat, segons l'Ordre de 5 de desembre de 1994 de la Conselleria d'Administració Pública.  
1. Obesitat o primesa manifesta que dificulten o incapaciten per a l'exercici del lloc de treball  
2. Ull i visió.  
2.1. Agudesa visual amb o sense correcció del 75% de la taula de mesurament.  
2.2. Hemianòpsia completa i absoluta.  
3. Oïda i audició  
Agudesa auditiva que supose pèrdua entre 3.000 i 4.000 hertzs a 35 decibels o 6.000 hertzs a 45 decibels.  
4. Aparell locomotor  
Qualsevol patologia òssia d'extremitats que produïsquen retraccions o limitacions funcionals de causa muscular o articulada.  
5. Aparell cardiovascular  
Hipertensió arterial mal controlada, no havent de sobrepassar les xifres en repòs i amb repetició de 170 mmHg en pressió sistòlica i els 95 mmHg en pressió diastòlica. Varius ulceroses. Tromboflebitis. Insuficièncias cardíaques severes. Hipertròfia ventricular esquerra descompensada. Infart de repetició.  
6. Aparell respiratori  
La bronquiopatia crònica obstructiva. El pneumotòrax espontani (en més d'una ocasió).  
7. Sistema nerviós  
Epilèpsia, alcoholisme i toxicomanies.  
8. Pell i fàneres  
Cicatrius que produïsquen limitacions funcionals.  
9. Altres processos patològics.  
Malalties immunològiques sistemàtiques. Intoxicacions cròniques. Hemopaties greus.  
ANNEX D  
Temari  
Grup primer. Dret constitucional i administratiu  
Tema 1. Organització política de l'estat espanyol. Classe i forma d'estat. Organització territorial de l'estat. La corona. Poder legislatiu. Poder executiu. Poder judicial. Relaciones entre el Govern i les Corts Generals.  
Tema 2. La Constitució Espanyola. El sistema constitucional. La Constitució Espanyola de 1978. Principis generals. El Tribunal Constitucional.  
Tema 3. Les Corts Generals. Les cambres. La funció legislativa. L'administració de justícia.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.  
Tema 6. Administració local: caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.  
Grup segon. Règim local i policia  
Tema 8. El municipi. Òrgans unipersonals de govern: l'alcalde. Els tinents d'alcalde. Els regidors.  
Tema 9. El municipi. Òrgans col·legiats de govern: el ple de l'ajuntament. La comissió de govern. Òrgans consultius i participatius, les comissions informatives.  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.  
Tema 11. La policia local, conceptes previs. Missions i objectius. Estructura orgànica i funcional.  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.  
Tema 13. Ordenament legislatiu de la policia local. Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.  
Tema 14. Llei de la Generalitat Valenciana de Coordinació de les Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L' Institut Valencià de Seguretat Pública.  
Grup tercer. Penal  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.  
Tema 16. Classes de faltes: contra les persones, contra el patrimoni, contra els interessos generals i contra l'ordre públic.  
Tema 17. Classes de delictes. Contra les persones, contra la llibertat i l'honestedat, i contra la propietat.  
Tema 18. Obligacions i competències dels ajuntaments. Les ordenances municipals. Els bans d'alcaldia.  
Tema 19. Ordenances municipals, concepte i classes. Infraccions. Potestat sancionadora. Principals infraccions a bans i ordenances. Procediment sancionador.  
Grup quart. Trànsit  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.  
Tema 21. Disposicions legals i reglamentàries vigents en matèria de trànsit, circulació de vehicles de motor i seguretat viària.  
Tema 22. El trànsit viari: introducció. Vies i vehicles i conductors. Les condicions tècniques del vehicle. Classes de transport.  
Tema 23. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.  
Tema 24. Els accidents de trànsit: concepte i consideracions prèvies. Les causes. Classes i fases.  
Grup cinqué. Història local i terme municipal d'Orihuela  
Tema 25. Història d'Orihuela. Monuments i museus. Personatges il·lustres d'Orihuela.  
Tema 26. Superfície i límits del terme municipal d'Orihuela; barris i partides rurals. La població. Coneixement de la ubicació de centres oficials, així com d'altres llocs d'interés públic.  
Tema 27. Indústria i comerç. Comunicació i transports. Altres característiques d'Orihuela.  
Tema 28. Festes tradicionals de la població. Festes patronals.  
Tema 29. Carrers del terme municipal d'Orihuela.  
(Per al desplegament d'aquest tema es facilitarà un plànol mut d'una zona d'Orihuela, a elecció del tribunal, que hauran d'omplir els aspirants).  
Cosa que es fa pública perquè se'n prenga coneixement.  
Orihuela, 8 d'agost de 1997.- El regidor delegat de Personal.